b'\n_START_ARTICLE_\nSubiecte de grupa a 4-a la Bacalaureatul Interna\xc8\x9bional\n_START_PARAGRAPH_\nSubiectele din Grupa a 5-a: \xc8\x98tiin\xc8\x9be experimentale ale programului de diplom\xc4\x83 IB reprezint\xc4\x83 principala grup\xc4\x83 \xc8\x99tiin\xc8\x9bific\xc4\x83 din programa bacalaureatului interna\xc8\x9bional. Ele cuprind \xc8\x99apte cursuri, dintre care cinci sunt oferite at\xc3\xa2t la nivel standard (SL), c\xc3\xa2t \xc8\x99i la nivel superior (HL): Chimie, Biologie, Fizic\xc4\x83, Tehnologie de proiectare \xc8\x99i, din august 2012, Informatic\xc4\x83 (curs care era anterior cuprins \xc3\xaen grupa a 5-a, iar acum este oferit ca parte a subiectelor din grupa a 4-a). Exist\xc4\x83, de asemenea, dou\xc4\x83 cursuri oferite doar la nivel SL: Sisteme de mediu \xc8\x99i societ\xc4\x83\xc8\x9bi, un curs transdisciplinar care satisface cerin\xc8\x9bele programei pentru grupele 3 \xc8\x99i 4, \xc8\x99i Sport, exerci\xc8\x9bii fizice \xc8\x99i \xc8\x99tiin\xc8\x9be ale s\xc4\x83n\xc4\x83t\xc4\x83\xc8\x9bii (anterior, p\xc3\xa2n\xc4\x83 \xc3\xaen 2013, un subiect pilot). Astronomia este \xc8\x99i ea inclus\xc4\x83 \xc3\xaen program\xc4\x83. Elevii care urmeaz\xc4\x83 dou\xc4\x83 sau mai multe subiecte din grupa a 4-a pot combina oricare dintre subiectele men\xc8\x9bionate mai sus. _NEWLINE_Cursurile de chimie, biologie, fizic\xc4\x83 \xc8\x99i tehnologie de proiectare au fost actualizate \xc3\xaen septembrie 2014, cu \xc3\xaembun\xc4\x83t\xc4\x83\xc8\x9biri ale programelor (inclusiv reducerea num\xc4\x83rului de op\xc8\x9biuni), o nou\xc4\x83 component\xc4\x83 de evaluare intern\xc4\x83 similar\xc4\x83 explor\xc4\x83rilor din grupa a 5-a (matematic\xc4\x83), \xc8\x99i o \xe2\x80\x9enou\xc4\x83 abordare bazat\xc4\x83 pe concept\xe2\x80\x9d numit\xc4\x83 Natura \xc8\x99tiin\xc8\x9bei. A fost introdus \xc8\x99i un nou curs disponibil doar la nivel standard, proiectat pentru candida\xc8\x9bii care nu doresc s\xc4\x83-\xc8\x99i continue studiile \xc3\xaen domeniul \xc8\x99tiin\xc8\x9belor, concentr\xc3\xa2ndu-se asupra unor concepte importante \xc3\xaen chimie, biologie \xc8\x99i fizic\xc4\x83.\n_START_SECTION_\nBiologie (2009-2015)\n_START_PARAGRAPH_\nBiologia este \xc8\x99tiin\xc8\x9ba vie\xc8\x9bii \xc8\x99i a organismelor vii. \xc3\x8en afar\xc4\x83 de teoria relevant\xc4\x83, elevii au \xc8\x99ansa de a observa \xc8\x99i \xc3\xaenv\xc4\x83\xc8\x9ba tehnici complexe de laborator (de exemplu, extragerea ADN-ului), precum \xc8\x99i de a-\xc8\x99i dezvolta p\xc4\x83reri cu privire la subiectele controversate din biologie (de exemplu, cercetarea celulelor stem \xc8\x99i modificarea genetic\xc4\x83). Programa cuprinde treisprezece teme, care trebuie acoperite \xc3\xaentr-o ordine care variaz\xc4\x83 de la \xc8\x99coal\xc4\x83 la \xc8\x99coal\xc4\x83:\n_START_SECTION_\nEvaluare\n_START_PARAGRAPH_\nExist\xc4\x83 dou\xc4\x83 componente externe de evaluare \xc8\x99i o component\xc4\x83 de evaluare intern\xc4\x83.\n_START_SECTION_\nEvaluare intern\xc4\x83\n_START_PARAGRAPH_\nElevii vor trebui s\xc4\x83 completeze 30 de ore de practic\xc4\x83 pe tot parcursul cursului. Fiecare dintre cele trei criterii - planificarea (Pl), colectarea \xc8\x99i prelucrarea datelor (DCP \xe2\x80\x93 Data collection and processing) \xc8\x99i discu\xc8\x9bia, evaluarea \xc8\x99i concluzia (DEC) \xe2\x80\x93 sunt evaluate de dou\xc4\x83 ori, \xc3\xaen timp ce al patrulea criteriu \xe2\x80\x93 aptitudinile personale (PS \xe2\x80\x93 Personal skills) \xe2\x80\x93 este evaluat sumar pe tot parcursul cursului.Punctajul total maxim este de 42, ceea ce reprezint\xc4\x83 20% din nota final\xc4\x83.\n_START_SECTION_\nInformatic\xc4\x83 (2014-2020)\n_START_PARAGRAPH_\nCursul de informatic\xc4\x83 a fost recent actualizat \xc8\x99i mutat din grupa a 5-a (unde era un op\xc8\x9bional), \xc3\xaen grupa a 4-a, devenind un curs complet \xc3\xaenc\xc4\x83 din 2014. Structura \xc8\x99i evaluarea cursului s-au schimbat pentru a pune accentul mai mult asupra rezolv\xc4\x83rii de probleme, dec\xc3\xa2t asupra construirii programelor Java. Modelul programei pentru curs \xc3\xaenc\xc4\x83 difer\xc4\x83 de celelalte subiecte din grupa a 4-a.\n_START_SECTION_\nProgram\xc4\x83\n_START_PARAGRAPH_\nCandida\xc8\x9bii de nivel standard studiaz\xc4\x83 materia de baz\xc4\x83 SL / HL (80 de ore), precum \xc8\x99i nucleul unei op\xc8\x9biuni (30 de ore), \xc3\xaen timp ce candida\xc8\x9bii de nivel superior studiaz\xc4\x83 materia de baz\xc4\x83 SL / HL (80 de ore), extinderea HL (45 ore), un studiu de caz emis anual (30 de ore) \xc8\x99i o op\xc8\x9biune \xc3\xaentreag\xc4\x83 (30 + 15 ore). Restul de 40 de ore pentru nivelul standard \xc8\x99i \xc3\xaenalt provin din componenta de evaluare intern\xc4\x83, rezult\xc3\xa2nd un total de 150 de ore de predare la SL \xc8\x99i 240 de ore la HL.\n_START_SECTION_\nEvaluare\n_START_PARAGRAPH_\nExist\xc4\x83 trei componente de evaluare extern\xc4\x83 \xc8\x99i dou\xc4\x83 componente de evaluare intern\xc4\x83.\n_START_SECTION_\nProiectul de la grupa a 4-a\n_START_PARAGRAPH_\nTo\xc8\x9bi elevii programului de diplom\xc4\x83, \xc3\xaen oricare dintre aceste discipline, cu excep\xc8\x9bia celor care studiaz\xc4\x83 sisteme de mediu \xc8\x99i societ\xc4\x83\xc8\x9bi, vor realiza \xc3\xaen mod obligatoriu o investiga\xc8\x9bie interdisciplinar\xc4\x83 \xc8\x99i colaborativ\xc4\x83 sub forma unui proiect. Evaluarea proiectului din cadrul grupei a 4-a este inclus\xc4\x83 \xc3\xaen notele de evaluare intern\xc4\x83. Elevii care particip\xc4\x83 la dou\xc4\x83 sau mai multe cursuri din grupa a 4-a vor ob\xc8\x9bine aceea\xc8\x99i not\xc4\x83 pentru toate cursurile.'